Ol tokples japonik, o ol tokples bilong Japan

Tokples Japonik o Tok Japan–Ryukyu (    ) em i wanpela famili bilong tokples bilong tokples Japan. Dispela famili bilong tokples i makim bung ailan Japan na ol tokples Ryukyuan. Dispela tokples tu i stap long ol ailan Ryukyu, long hap saut bilong Japan.  Ol saveman bilong tok tingim olsem dispela famili em trupela famili. Ol bin mekim hatwok long kamapim bel tok tumbuna Japan ol i kolim olsem ' proto-language', 'Proto-Japonic' . Ol saientis i tingim olsem ol tokples Japan na ol tokples Ryukyu i bruk pinis na kamap tupela bung. Ating dispela bruk i kamap pinis pastaim long 7 senseri.  Ol i tingim tu olsem wanpela tokples ol i kolim Tok Hachijō i bilong dispela famili. Tasol ol i no save klia sapos dispela tok i bilong famili Japan o famili Ryukyu. Ol manmeri i save yusim dispela tok i stap long Izu Ailan.

Planti saveman i bilip olsem ol manmeri i bilong pasin bung Yayoi bin bringim tok Japanik i kam long bung bilong ailan bilong Japan long Hapailan Korea long nambawan Tausen-Yia BC (bipo Krais). Plus lukim Tokples Japonik bilong Hapailan bilong kisim planti infomesen moa. Ol saientis bin faindim sampela evidens i soim olsem i gat sampela manmeri i toktok long tokples japonik long hap saut na hap bel bilong hapailan bilong Korea inap long sampela senseri AD (bihain Krais)

Ol wok riset i bin tok olsem tokples Japonik em wantok wantaim planti narapela kain tokples. Ol i tingim klostu wan wan taim olsem tok Koreanik em I brata bilong tok Japonik. Tasol i no gat strongpela evidens long rot pasin genetik i soim olsem yet.